Број: 278-19-O/3

Дана: 18.10.2019.године

**ДОДАТНО ПОЈАШЊЕЊЕ 1**

Poštovani,

U skladu sa članom 63. Zakona o javnim nabavkama ("Sl. glasnik RS, br. 124/2012, 14/2015 i 68/2015) upućujemo Vam Zahtev za dodatnim informacijama ili pojašnjenjima konkursne dokumentacije, za javnu nabavku radova JN br.  278-19-O – Sanacija i rekonstrukcija objekta Klinike za interne bolesti Kliničkog centra Vojvodine.

1. U obrascu strukture cene (predmer radova), na strani 247 konkursne dokumentacije navedena je zbirna rekapitulacija radova po vrstama radova i to za arhitektonsko građevinske radove, vodovod i kanalizaciju, mašinske instalacije, elektro radove i ostale radove. S obzirom da u predmeru radova ne postoji izdvojena rekapitulacije za ostale radove, osim u zbirnoj rekapitulaciji, koji radovi spadaju u ostale radove? Da li ostali radovi obuhvataju samo Opremu i sredstva zaštite od požara?
2. U obrascu strukture cene (predmer radova), na strani 247 konkursne dokumentacije potrebno je upisati i vrednost projekta izvedenog objekta. Da li ukupna vrednost ponude bez PDV-a obuhvata i vrednost projekta izvednog objekta?
3. U obrascu strukture cene, na strani 60 i 61 konkursne dokumentacije, za poziciju 1 i 2 u delu koji se odnosi HIDROIZOLACIJU navedena je jednica mere m', a u opisu pozicije je navedeno da je obračun po m2. Molimo Vas da ispravite jedinicu mere iz m' u m2.
4. Na koji način se upisuje cena za pozicije u delu obrasca strukture cene koji se odnosi na  RAZVOD EL. ENERGIJE I RAZVODNE TABLE na strani 106-131 konkursne dokumentacije? Da li je dovoljno upisati samo cenu kompleta ili je potrebno upisivati jedinične cene za sve pozicije koje čine komplet tako da zbir proizvoda jediničkih cena i količina daju cenu kompleta? Smatramo da je dovoljno upisati samo cenu kompleta za navedene pozicije kako prilikom sabiranja ne bi došlo do dupliranja.
5. Pozicija 2.1. u delu koji se odnosi na RAZVOD EL. ENERGIJE I RAZVODNE TABLE obuhvatila je samo GRO-M mrežni deo i GRO-A agregatski deo, ali ne i BMS deo, jer je nakon opisa za GRO-M mrežni deo i GRO-A agregatski deo navedeno:*"Komplet GRO sa svim sitnim nespecificiranim materijalom, ugrađeno, povezano prema jednopolnoj šemi, ispitano i pušteno u rad.",*a nakon toga je naveden BMS deo koji nije obuhvaćen kompletom. Molimo Vas da ispravite navedeni nedostatak tako da komplet obuhvati i BMS deo kao što je navedeno i u ostalim pozicijama.
6. U opisu pozicije 2.2 u delu koji se odnosi na RAZVOD EL. ENERGIJE I RAZVODNE TABLE, na strani 107 konkursne dokumentacije, na kraju je navedeno: *"Komplet GRO sa svim sitnim nespecificiranim materijalom, ugrađeno, povezano prema jednopolnoj šemi, ispitano i pušteno u rad."*(komplet 1)  ispod čega je u novom redu navedena količina 1 kom. Smatramo da je količina od 1 komada nepotrebno navedena s obzirom da je već naveden 1 komplet.
7. U opisu pozicije 2.3 u delu koji se odnosi na RAZVOD EL. ENERGIJE I RAZVODNE TABLE, na strani 109 konkursne dokumentacije na kraju je navedeno: "*Komplet GRO sa svim sitnim nespecificiranim materijalom, ugrađeno, povezano prema jednopolnoj šemi, ispitano i pušteno u rad."* (kom 1).  Smatramo da umesto kom 1 treba da bude naveden komplet 1 kao u prethodnoj poziciji. Osim toga, ispod je u novom redu navedena količina 1 kom. Smatramo da je količina od 1 kom nepotrebno navedena s obzirom da je već naveden 1 kom, odnosno 1 komplet.
8. U obrascu strukture cene, na strani 154 konkursne dokumentacije, u delu koji se odnosi SISTEM REZERVNOG I NEPREKIDNOG NAPAJANJA nakon pozicije 4.5. data je rekapitulacija za UPS ukupno (kom 1). Da li je dovoljno samo upisati cenu za UPS ukupno kao komplet, a pozicije 9.3, 9.4 i 9.5 ne upisivati jer su obuhvaćene kompletom?
9. U obrascu strukture cene, na strani 180 konkursne dokumentacije, za grupu radova pod B HLAĐENJE/GREJANJE PROSTORIJA POMOĆU FKU nedostaje međusuma, koja je data za grupu radova pod A, C, D i E. Molimo Vas da ispravite navedeni nedostatak.
10. U obrascu strukture cene, na strani 192 konkursne dokumentacije, za pozicije od 1 do 5 u okviru grupe radova D GRAĐEVINSKI RADOVI nisu navedene količine ni jedinice mere. Molimo Vas da ispravite navedeni nedostatak.

**ОДГОВОРИ**

**Одговор на питање бр. 1:**

Остали радови обухватају само опрему и средства заштите од пожара.

**Одговор на питање бр. 2:**

Укупна вредност понуде без ПДВ-а обухвата вредност пројекта изведеног објекта. Понуђач за пројекат изведеног објекта уписује 1% од укупне вредности радова без ПДВ-а.

**Одговор на питање бр. 3, 5, 6, 7 и 9:**

Наручилац ће присупити измени конкурсне документације у делу где је то потребно, а све у складу са чланом 63. Закона о јавним набавкама.

**Одговор на питање бр. 4:**

Довољно је уписати само цену за комплет. Појединачне цене за позиције које чине комплет није потребно уписивати.

**Одговор на питање бр. 8:**

Цена за УПС укупно укупно се уписује по комплету. Цене за позиције 9.3, 9.4, 9.5 није потребно уписивати, с обзиром да су наведене позиције  саставни део комплета.

**Одговор на питање бр. 10:**

Д грађевински радови у машинском делу пројекта позиције од 1 до 5 се не уписује количина ни јединица мере јер су радови и материјал описани и дати у грађевинском делу пројекта.

С поштовањем,

Комисија за јавну набавку 278-19-О